15. ΕΓΚΥΚΛΙΟΣ ΙΚΑ Αριθ. 116 της 18 Μαΐου 1953 Προσωρινή ρύθμισις συνταξιοδοτήσεως συνταξιούχων συγχωνευομένων μετά του Ι.Κ.Α. Ταμείων. Δια την προσωρινήν αντιμετώπισιν της συνταξιοδοτήσεως των συνταξιούχων των συγχωνευθέντων εις το Ι.Κ.Α. ειδικών Ταμείων παρέχομεν τα κάτωθι οδηγίας επιφυλασσόμενοι όπως δια νεωτέρας ημών διαταγής παράσχωμεν οριστικάς και πλήρεις οδηγίας επί του ζητήματος τούτου. Ι.Συνταξιούχοι πληρούντες τας προϋποθέσεις του άρθρ. 56 παράγρ. 4 εδ. β' περίπτ.-α-β-γ του Α.Ν. 1846/51.-Ποσά συντάξεων κατά τας διατάξεις του Α.Ν. 1846/51. 1.Κατά την ορθήν έννοιαν των διατάξεων του άρθρ. 56 παρ. 4 του Α.Ν. 1846/51 οι συνταξιούχοι συγχωνευομένων μετά του Ι.Κ.Α. ειδικών Ταμείων δικαιούνται από της πρώτης του επομένου της συγχωνεύσεως μηνός των υπό του νόμου τούτου καθοριζομένων ποσών συντάξεων, εφ' όσον κατά τον χρόνον της συγχωνεύσεως: α)πληρούν τας υπό του άρθρ. 28 παρ.1 εδ. α' περίπτ. α' ή β' τασσομένας χρονικάς προϋποθέσεις και β)υπερέβησαν προκειμένου περί αρρένων το 60όν και προκειμένου περί θηλέων το 55ον έτος της ηλικίας των, μη εφαρμοζομένης εν τοιαύτη περιπτώσει της διατάξεως του άρθρ. 28 παρ. 5 του Α.Ν. 1846/51 περί μειώσεως του ποσού της συντάξεως ή κρίνονται ανάπηροι κατά την έννοιαν του άρθρ. 28 παρ. 2 εδ. α' ή πληρούν τας προϋποθέσεις χαρακτηρισμού των ως μελών οικογενείας κατά τας διατάξεις και υπό τους περιορισμούς του Α.Ν. 1846/51. 2.Μη εφαρμογή των περί κατωτάτων ορίων καταβαλλομένων συντάξεων διατάξεων της υπ αριθ. 62280/52 Υπουργικής αποφάσεως. Επί συνταξιούχων της ανωτέρω κατηγοριών εφαρμόζονται εν τω συνόλω των αι διέπουσαι τους λοιπούς συνταξιούχους του Ι.Κ.Α. διατάξεις του Α.Ν. 1846/51 ουχί όμως - μέχρι νεωτέρων ημών οδηγιών - και αι περί κατωτάτων ορίων καταβαλλομένων παρά του Ι.Κ.Α. συντάξεων διατάξεις της υπ αριθ. 62280/52 υπουργικής αποφάσεως. 3.Καθορισμός ασφαλιστικής κλάσεως. Δια τον καθορισμόν της ασφαλιστικής κλάσεως προς υπολογισμόν του ποσού της συντάξεως δια μεν τους καταστάντας συνταξιούχους μέχρι 31-7-51 δέον να τύχη εφαρμογής η διάταξις του άρθρ. 29 παρ. 8 εδ β' το Α.Ν. 1846/51, δια δε τους μετά την 31-7-51, η διάταξις του άρθρ. 37 παρ. β', της υπό του άρθρου τούτου οριζομένης διετίας υπολογιζομένης από της χρονολογίας υποβολής της αιτήσεως περί απονομής συντάξεως. Εις ας περιπτώσεις δια την παρά του ειδικού Ταμείου αναγνώρισιν συνταξιοδοτικού δικαιώματος αι χρονικαί προϋποθέσεις υπελογίσθησαν βάσει ετών υπηρεσίας, δια την περί της συμπληρώσεως των υπό του Α.Ν. 1846/51 καθοριζομένων χρονικών προϋποθέσεων υμετέραν κρίσιν, αι δι' έκαστον ημερολογιακόν έτος ημέραι εργασίαι θα υπολογίζωνται εις 300, εκτός εάν επί συγκεκριμένης περιπτώσεως ηθέλατε μορφώσει διάφορον γνώμην, ήτις όμως δέον να δικαιολογήται δεόντως. Εν τη τελευταία δε ταύτη περιπτώσει δέον ν' αναφέρεσθε και ημίν προς λήψιν οδηγιών. 4.Συνταξιοδότησις τέκνου. Δια την από της συγχωνεύσεως ειδικού Ταμείου συνέχισιν της συνταξιοδοτήσεως τέκνου πληρούντος τας κατά νόμον προϋποθέσεων δέον να εφαρμόζωνται αι διατάξεις των άρθρ. 28 παρ. 6 εδ. β' και 29 παρ. 6 του Α.Ν. 1846/51 ασχέτως των υφ' ων διείπετο το δικαίωμά του διατάξεων του συγχωνευομένου ταμείου. 5.Συνταξιοδότησις αδελφών. Δεδομένου, ότι δεν προβλέπεται υπό της νομοθεσίας του Ι.Κ.Α. συνταξιοδότησις αδελφών, έπεται ότι τυχόν συνταξιοδότησις παρ' ειδικού ταμείου των προσώπων τούτων δεν θα συνεχισθή παρά του Ι.Κ.Α. 6.Υπολογισμός πλασματικής συνταξίμου υπηρεσίας. Ο χρόνος πλασματικής παρά συγχωνευομένω ταμείω συνταξίμου υπηρεσίας των ησφαλισμένων εφ' όσον ανεγνωρίσθη και εξηγοράσθη κατά τας διατάξεις της διεπούσης αυτό νομοθεσίας, υπολογίζεται ως χρόνος πραγματικής ασφαλίσεως και παρά τω Ι.Κ.Α. υπό τον όρον πάντως, ότι δεν ελήφθη αύτη υπ όψιν δια την απονομήν ετέρας συντάξεως παρ οργανισμού τινός κυρίας ασφαλίσεως ή παρά του Δημοσίου. ΙΙ.Συνταξιούχοι μη πληρούντες τας υπό στοιχ. α-β-γ του εδαφ. β' της παρ. 4 του άρθρ. 56 του Α.Ν. 1846/51 καθοριζομένας προϋποθέσεις. Ποσόν  συντάξεως κατά τας διατάξεις του ειδικού ταμείου. Συνταξιούχοι ειδικών ταμείων μη πληρούντες τας ανωτέρω προϋποθέσεις εξακολουθούν λαμβάνοντες παρά του Ι.Κ.Α. το ποσόν της συντάξεως, το οποίον ελάμβανον παρά του συγχωνευθέντος Ταμείου κατά τον χρόνον της συγχωνεύσεως. Εν τοιαύτη περιπτώσει το δικαίωμα των προσώπων τούτων εξακολουθεί διεπόμενον υπό των διατάξεων του ειδικού Ταμείου παρ ου τούτο ανεγνωρίσθη. Συνταξιοδότησις τέκνων αδελφών κλπ. Συμφώνως προς την ανωτέρω τεθείσαν αρχήν εις ην περίπτωσιν υπό των διατάξεων ειδικού ταμείου προβλέπεται π.χ. συνταξιοδότησις τέκνων και πέραν του 18ου έτους της ηλικίας  των ή αγάμων αδελφών κλπ. το δικαίωΣελ. 283 Συντάξεις 15Β.Ζ.α.15 μα των τούτο θέλει συνεχισθή και μετά την συγχώνευσιν του ταμείου με το Ι.Κ.Α. ΙΙΙ.Γενικαί οδηγίαι. 1.Περί της συνδρομής των κατά τον Α.Ν. 1846/51 ή την διέπουσαν το ειδικόν ταμείον νομοθεσίαν προϋποθέσεων δια τη συνέχισιν της συνταξιοδοτήσεως των συνταξιούχων συγχωνευομένου ταμείου αποφαίνεται ο Διευθυντής του οικείου Υποκ/τος οίκοθεν, μη απαιτουμένης δηλονότι υποβολής σχετικής αιτήσεως παρά του ενδιαφερομένου. 2.Εις ην περίπτωσιν οι παρά του συγχωνευθέντος ταμείου καταρτισθέντες συνταξιοδοτικοί φάκελλοι τυγχάνουν ελλειπείς, διαπιστούται όμως δεόντως, ότι έχει ληφθή παρά του αρμοδίου οργάνου του ειδικού ταμείου συνταξιοδοτική απόφασις, η καταβολής της συντάξεως δέον να συνεχίζεται δια την εις ην αύτη αναφέρεται χρονικήν περίοδον, επιμελήσθε δε δια την όσον ένεστι ταχυτέραν συμπλήρωσιν του συνταξιοδοτικού φακέλλου δια των ελλειπόντων στοιχείων. 3.Επί πάσης περιπτώσεως καταβολής παρά του Ι.Κ.Α. συντάξεως το αρμόδιον όργανον της ασφαλίσεως δέον να ελέγχη εάν δια την εις ην αύτη αναφέρεται χρονικήν περίοδον συντρέχουν κατά νόμον προϋποθέσεις, αίτινες δέον να κρίνωνται αναλόγως της κατηγορίας, εις ην κατά τ' ανωτέρω εκτεθέντα υπάγεται ο συνταξιούχος. Ούτως, ενώ π.χ. δια την συνέχισιν καταβολής υπό του Ι.Κ.Α. ποσού συντάξεως συμφώνως προς τα υπό των διατάξεων του Α.Ν. 1846/51 καθοριζόμενα ποσά, η αναπηρία του συνταξιούχου δέον να κρίνεται κατά τας διατάξεις του άρθρ. 28 παρ. 2 του Α.Ν. 1846/51, αντιθέτως δια την συνέχισιν της καταβολής της υπό ειδικού ταμείου αναγνωρισθείσης συντάξεως εις συνταξιούχους λόγω αναπηρίας της υπό στοιχείον ΙΙ κατηγορίας, η εξακολούθησις της συνδρομής της αναπηρίας τούτων δέον να κρίνεται και τούτο δέον να λαμβάνη χώραν και επί κριθέντων ως αναπήρων επ’ αόριστον-κατά τας διεπούσας το ειδικόν τούτο ταμείον διατάξεις. 4.Επί εκκρεμούντων παρά κλαδικώ ταμείω κατά τον χρόνον της συγχωνεύσεως αιτημάτων προς αναγνώρισιν συντάξεως αποφαίνονται τα αρμόδια όργανα του Ι.Κ.Α. συμφώνως προς τας διεπούσας το ειδικόν ταμείον διατάξεις. Δια την συνέχισιν δε της συνταξιοδοτήσεως των προσώπων τούτων μετά τον χρόνον της συγχωνεύσεως δέον να εφαρμόζωνται αι δια της παρούσης εγκυκλίου παρεχόμεναι οδηγίαι. Σελ. 284 5.Εάν συνταξιούχος ειδικού ταμείου ελάμβανε κατά τον χρόνον της συγχωνεύσεως ποσόν ανώτερον της κατά τας διατάξεις του Α.Ν. 1846/51 απονεμητέας αυτώ συντάξεως, συνεχίζεται καταβαλλόμενον το ανώτερον τούτο ποσόν. 6.Εις ην περίπτωσιν ησφαλισμένος εσυνταξιοδοτήθη παρ' ειδικού ταμείου λόγω επελεύσεως ασφαλιστικού κινδύνου προβλεπομένου μεν υπό της νομοθεσίας του συγχωνευομένου ταμείου, ουχί δε και υπό των διεπουσών την νομοθεσίαν του Ι.Κ.Α. διατάξεων (π.χ. λόγω καταργήσεως θέσεως), συνεχίζεται η συνταξιοδότησίς του και μετά την συγχώνευσιν μετά του Ι.Κ.Α. του παρ' ου εσυνταξιοδοτήθη ταμείου. Σημειωτέον ενταύθα, ότι τας διατάξεις, βάσει των οποίων θέλει συνεχισθή εν προκειμένω η συνταξιοδότησις, θα καθορίση η ηλικία του συνταξιοδοτουμένου κατά τον χρόνον της συγχωνεύσεως. Ούτω συνταξιούχοι συμπληρώσαντες το 60όν έτος της ηλικίας των προκειμένου περί αρρένων ή το 55όν προκειμένου περί θηλέων θα συνταξιοδοτηθούν κατά το εδ. β' περίπτ. α', ενώ οι μη συμπληρώσαντες τα όρια ταύτα θα συνεχίσουν λαμβάνοντες την ην και πρότερον ελάμβανον παρά του συγχωνευθέντος ταμείου σύνταξιν κατά το εδ. δ' της παρ. 4 του Α.Ν. 1846/51. Προφανές καθίσταται ότι επί τοιούτων περιπτώσεων δέον, όπως μετά της δεούσης προσοχής διαπιστούται, εάν η συνταξιοδότησις των προσώπων τούτων ενεργήθη όντως επί τη βάσει καταστατικών διατάξεων του ειδικού ταμείου. 7.Προκειμένου περί συνταξιούχων του τέως Ταμείου Σμυριδωρυκτών, το ποσόν της καταβλητέας αυτοίς παρά του Ι.Κ.Α συντάξεως, εν ουδεμιά περιπτώσει δύναται να υπερβή συμφώνως προς την εν τη υπ' αριθ. 78/52 συνεδριάσει του Δ.Σ. ληφθείσαν απόφασιν, τας 160.000 δραχμάς μηνιαίως. 8.Αι περί αναστολής της συντάξεως διατάξεις του άρθρ. 29 παρ. 7 του Α.Ν. 1846/51 δέον να εφαρμόζωνται γενικώς τόσον επί των υπό στοιχ. Ι, όσον και των υπό στοιχ. ΙΙ κατηγοριών συνταξιούχων. Η παρακολούθησις όθεν των συνταξιούχων των συγχωνευομένων Ταμείων δέον όπως ενεργήται ανελλιπώς και μετ' ιδιαιτέρου ενδιαφέροντος δια την ενδεχομένην εφαρμογήν της ανωτέρω διατάξεως του νόμου. 15Β.Ζ.α.15 Σύνταξη 15Β.Ζ.α.15 Συντάξεις 